
	SZOMBATHELY MEGYEI JOGÚ VÁROS 
	ALPOLGÁRMESTERE


E L Ő T E R J E S Z T É S

Az Egészségügyi Szakmai Bizottság 2026. szeptember 23-i ülésére

Javaslat iskolaorvosi feladatok ellátásával kapcsolatos döntés meghozatalára

Az egészségügyi alapellátásról szóló 2015. évi CXXIII. törvény 5.§ (1) bekezdés e) pontja értelmében Szombathely Megyei Jogú Város Önkormányzatának kötelező feladatát képezi az iskola-egészségügyi ellátás, a vállalkozó házi gyermekorvos a háromoldalú feladat-ellátási megállapodás 7. pontja értelmében ellátja a területén működő bölcsődében, óvodában és általános iskolában az orvosi feladatokat külön díjazás ellenében a rendelési időn túl. 

I.
Szombathely Megyei Jogú Város Önkormányzata 2012. december 28. napján megállapodást kötött a háziorvosi feladatok vállalkozás formájában történő ellátására Dr. Gyüre Zsuzsanna házi gyermekorvossal, mely megállapodás 7. pontját Szombathely Megyei Jogú Város Közgyűlése a 84/2018. (IV.26.) Kgy. számú határozatával módosította azzal, hogy 2018. szeptember 1. napjától határozatlan időre Dr. Gyüre Zsuzsanna házi gyermekorvos ellátja a területén (7. számú gyermek háziorvosi körzet) működő bölcsődében, a Játéksziget Óvodában, a Kőrösi Csoma Sándor Utcai Óvodában és a Szombathelyi Reguly Antal Nyelvoktató Nemzetiségi Általános Iskolában az orvosi feladatokat.  
Fentieken túl Szombathely Megyei Jogú Város Közgyűlése a 286/2018. (X.25.) Kgy. számú határozatával hagyta jóvá Dr. Gyüre Zsuzsanna háziorvossal kötött azon határozatlan időtartamra szóló megállapodást, amely alapján az iskola-egészségügyi ellátás zavartalan működtetése érdekében az önkormányzat az iskolaorvos díjazását havonta a mindenkor hatályban lévő NEAK szerződésben meghatározott tanulói létszám alapján általános iskolai tanulónként bruttó 50,- Ft/fő összeggel egészíti ki 2018. szeptember 1. napjától.

Dr. Gyüre Zsuzsanna jelezte, hogy az iskola-egészségügyi ellátást 2026. augusztus 31. napjától nem tudja ellátni, erre való tekintettel a 2026/2027. tanévtől a 7. számú gyermek háziorvosi körzet területén lévő Szombathelyi Játéksziget Óvodában, Szombathelyi Kőrösi Csoma Sándor Utcai Óvodában, valamint a Szombathelyi Reguly Antal Nyelvoktató Nemzetiségi Általános Iskolában az iskola-egészségügyi ellátást a Szombathelyi Egészségügyi és Kulturális Intézmények Gazdasági Ellátó Szervezete (a továbbiakban: GESZ) által működtetett 11. sz. házi gyermekorvosi praxis fogja ellátási érdekből ellátni, a részmunkaidős iskolaorvosi feladatokra gyermekorvos kerül foglalkoztatásra.

Előzőekre tekintettel szükséges a Dr. Gyüre Zsuzsanna házi gyermekorvossal kötött feladat-ellátási megállapodás 7. pontjának törlése, valamint a 286/2018. (X.25.) Kgy. számú határozattal jóváhagyott iskola-egészségügyi ellátásra vonatkozó finanszírozási megállapodás megszüntetése.

II.
Szombathely Megyei Jogú Város Önkormányzata 2020. augusztus 4. napján megállapodást kötött a háziorvosi feladatok vállalkozás formájában történő ellátására Dr. Zsirai Adrienn házi gyermekorvossal, mely megállapodás 7. pontjának módosítása értelmében 2020. szeptember 1. napjától határozatlan időre Dr. Zsirai Adrienn házi gyermekorvos ellátja a területén (15. számú gyermek háziorvosi körzet) működő bölcsődében, óvodában, és a Paragvári Utcai Általános Iskolában az orvosi feladatokat.  

Dr. Zsirai Adrienn az Önkormányzattal kötött feladat-ellátási megállapodást 2026. szeptember 30. napjára felmondta, Szombathely Megyei Jogú Város Közgyűlése a 70/2026. (III.26.) Kgy. számú határozatával a három oldalú megállapodás megszüntetését 2026. október 1. napjával jóváhagyta. 
Tekintettel arra, hogy a feladat-ellátási megállapodás megszüntetésével egyidejűleg az iskola-egészségügyi ellátásra vonatkozó kötelezettség is hatályát veszti, a 2026/2027. tanévtől a 15. számú gyermek háziorvosi körzet területén lévő Paragvári Utcai Általános Iskolában az iskola-egészségügyi ellátást szintén a GESZ által működtetett 11. sz. házi gyermekorvosi praxis fogja ellátási érdekből ellátni, a részmunkaidős iskolaorvosi feladatokra gyermekorvos kerül foglalkoztatásra.

Kérem a Tisztelt Bizottságot, hogy az előterjesztést megtárgyalni, és a határozatot a Közgyűlésnek elfogadásra javasolni.

Szombathely, 2026. szeptember „     ”



						                		/: Dr. László Győző:/

HATÁROZATI JAVASLAT
…./2026. (IX.23.) ESzB. számú határozat


1. Az Egészségügyi Szakmai Bizottság a „Javaslat iskolaorvosi feladatok ellátásával kapcsolatos döntés meghozatalára” című előterjesztést megtárgyalta és javasolja a Közgyűlésnek, hogy hagyja jóvá a Dr. Gyüre Zsuzsanna házigyermekorvossal 2012. december 28. napján kötött három oldalú megállapodás 7.  pontjának törlését, és ezzel egyidejűleg a 286/2018. (X.25.) Kgy. számú határozattal jóváhagyott iskola-egészségügyi ellátásra vonatkozó finanszírozási megállapodás megszüntetését.

2. A Bizottság javasolja a Közgyűlésnek, értsen egyet azzal, hogy a 2026/2027. tanévtől a 7. számú gyermek háziorvosi körzet területén lévő Szombathelyi Játéksziget Óvodában, Szombathelyi Kőrösi Csoma Sándor Utcai Óvodában, valamint a Szombathelyi Reguly Antal Nyelvoktató Nemzetiségi Általános Iskolában, valamint a 15. számú házi gyermekorvosi körzet területén lévő Paragvári Utcai Általános iskolában az iskola-egészségügyi ellátást  a Szombathelyi Egészségügyi és Kulturális Intézmények Gazdasági Ellátó Szervezete által működtetett 11. sz. házi gyermekorvosi praxis lássa el, az iskolaorvosi feladatokra részmunkaidős gyermekorvos foglalkoztatásával.

3. A Bizottság javasolja a Közgyűlésnek, hogy kérje fel a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a Dr. Gyüre Zsuzsanna házi gyermekorvossal 2012. december 28. napján kötött három oldalú megállapodás módosításához szükséges intézkedéseket tegye meg. 

Felelős:		Szuhai Viktor, az Egészségügyi Szakmai Bizottság elnöke
		Dr. Nemény András, polgármester
                  		Dr. László Győző, alpolgármester
		Dr. Károlyi Ákos, jegyző
/a végrehajtás előkészítéséért: 
Vinczéné dr. Menyhárt Mária, az Egészségügyi és Közszolgálati Osztály vezetője
Kovács Andrea, a GESZ igazgatója/

Határidő:	2026. szeptember 24.
Telefon: +36 94/520-126
Email: laszlo.gyozo@szombathely.hu
Web: www.szombathely.hu



image1.png




